ບລູ ອາໄຄ້

ບລູ ອາໄຄ້ ( ຍີ່ປຸ່ນ:ブルーアーカイブ; ໄທ:บลูอาร์ไคฟ์; ເກົາຫຼີ:블루 아카이브; ຈີນ:蔚蓝档案; ອັງກິດ:Blue archive) ເປັນ ເກມສວມບົດບາດ ທີ່ພັດທະນາໂດຍ ເນັກຊອນເກມ (ເມື່ອກ່ອນເອີ້ນວ່າ ແໜັນ ເກມ), ບໍລິສັດຍ່ອຍຂອງ ເນັກຊອນ . ເປິດຕົວເມື່ອປີ 2021 ສໍາລັບ Android ແລະ iOS, ຄັ້ງແຮກໃນປະເທດຍີ່ປຸ່ນໂດຍ ໂຢສະຕາ ແລະ​ໜຶ່ງປີຕໍ່ມາໃນທົ່ວໂລກໂດຍ ເນັກຊອນ.  ເກມບລູ ອາໄຄ້ ແມ່ນ ເກມຫຼິ້ນຟຣີທີ່ປະກອບດ້ວຍລະບົບ ກາຊາ ເຊິ່ງເປັນວິທີການໃນການຮັບຕົວລະຄອນໃໝ່. ນອກຈາກນີ້ຍັງມີການດັດແປງມາເປັນ ອານິເມະ ທີ່ມີຊື່ວ່າ ບລູ ອາໄຄ້ ເດິ ອາມິເມຊັ້ນ (ຍັງບໍ່ສາຍ).

ຜູ້ຫຼິ້ນ ແລະ ຕົວດຳເນີນເລື່ອງແມ່ນນາຍຄູທີ່ຖືກເອີ້ນໃຫ້ໄປເມືອງ ຄິໂວທ່ອດ ໂດຍປະທານອົງການສະພານັກຮຽນທົ່ວໄປ, ຄະນະກໍາມະການພິເສດທີ່ປົກຄອງໂຮງຮຽນຕ່າງໆ. ຫຼັງຈາກການຫາຍຕົວໄປຢ່າງກະທັນຫັນຂອງລາວ, ມີເຫດຄວາມຮຸນແຮງໄດ້ເກີດຂື້ນຮອບ ຄິໂວທ່ອດ ແລະ ຜູ້ຫຼິ້ນໄດ້ຖືກມອບໝາຍໂດຍສະມາຊິກທີ່ຍັງເຫຼືອຢູ່ຂອງສະພາເພື່ອແກ້ໄຂບັນຫາ ແລະ ຊ່ວຍຄົ້ນຫາປະທານ.

ວິທີການຫຼິ້ນ 
ບລູ ອາໄຄ້ ເປັນ ເກມສວມບົດບາດ ວາງແຜນຍຸດ​ທະ​ສາດ  ທີ່ອະນຸຍາດໃຫ້ຜູ້ຫຼິ້ນໃນການຕັ້ງ ແລະ ລະດົມໜ່ວຍ ທີ່ມີສະມາຊິກຫົກຄົນ (ສອງ "ກອງສະໜັບສະໜຸດ" ແລະ ສີ່ "ກອງໜ້າ") ເຂົ້າຮ່ວມໃນການຕໍ່ສູ້.  ໂດຍຄວາມສາມາດຂອງນັກຮຽນສາມາດໄດ້ຮັບການປັບປຸງໄດ້ໃນຫຼາຍວິທີເຊັ່ນ: ການເພີ່ມຄ່າປະສົບການ, ອາວຸດ, ເກາະ ແລະ ທັກສະ. ສາມາດຮັບນັກຮຽນເພີ່ມໄດ້ຜ່ານລະບົບສຸ່ມ ຕູ້ກາຊາ ໂດຍໃຊ້ ສະກຸນເງິນໃນເກມ, ເຊິ່ງສາມາດຊື້ໄດ້ດ້ວຍເງີນແທ້ .

ໜ່ວຍຈະຢູ່ໃນ ແຜນທີ່ແບບຫົກຫຼ່ຽມ ເດີນເທື່ອລະຕາ (turn-based hex map) ແລະ ເລີ່ມຕົ້ນການຕໍ່ສູ້ດ້ວຍການຍ່າງໄປຫາສັດຕູ ຫຼື ກັບກັນ. ໃນການຕໍ່ສູ້, ກອງໜ້າຈະຍ່າງໄປຕາມເສັ້ນທາງຊື່ ແລະ ບາງຄັ້ງກໍ່ພົບກັບກຸ່ມສັດຕູ. ກອງໜ້າຈະຍິງການໂຈມຕີແບບອັດຕະໂນມັດ ແລະ ສາມາດຫຼົບຢູ່ຫຼັງສິ່ງຂອງເພື່ອຫຼຸດໂອກາດທີ່ຈະຖືກໂຈມຕີ. ກອງສະໜັບສະໜຸດບໍ່ໄດ້ມີສ່ວນຮ່ວມໃນການຕໍ່ສູ້ໂດຍກົງແຕ່ເພີ່ມຄ່າສະຕັດ(ພະລະກຳລັງ)ຂອງກອງໜ້າ ແລະ ສະຫນັບສະຫນູນພວກເຂົາຈາກແນວຫຼັງແທນ. ໂດຍທົ່ວໄປແລ້ວຜູ້ຫຼິ້ນຈະບໍ່ໄດ້ຄວບຄຸມການຕໍ່ສູ້ຍົກເວັ້ນການນໍາໃຊ້ທັກສະ(ສະຄິວ)ຕ່າງໆຂອງນັກຮຽນທີ່ມີຄ່າໃຊ້ຈ່າຍເປັນຄ່າທີ່ເພີ່ມເອງໄດ້ໃນການນໍາໃຊ້. ນັກຮຽນ ແລະ ສັດຕູທັງສອງມີຄ່າການໂຈມຕີ ແລະ ການປ້ອງກັນທີ່ມີພື້ນຖານຈາກການເປົ່າຍິງຊຸບ, ເຊິ່ງກໍານົດຈຸດແຂງ ແລະ ຈຸດອ່ອນຂອງເຂົາເຈົ້າ. ນັກຮຽນຈະໄດ້ຮັບການຊ່ວຍເຫຼືອໂດຍເຮລິຄອບເຕີ້ ແລະ ບໍ່ສາມາດເຂົ້າຮ່ວມໃນການຕໍ່ສູ້ໄດ້ອີກ ຫາກເລືອດຂອງພວກເຂົາໝົດ.

ເນື້ອເລື່ອງ

ການຈັດເລື່ອງ 
Blue Archive ໄດ້ເອົາເມືອງ ຄິໂວທ່ອດ ເປັນສະຖານທີ່ຫຼັກ, ເຊິ່ງສ້າງຕັ້ງຂຶ້ນເປັນສະຫະພັນຂອງສະຖາບັນການສຶກສາຫຼາຍພັນແຫ່ງ. ຕົວເມືອງນັ້ນສ່ວນໃຫຍ່ຖືກແບ່ງອອກເປັນເມືອງທີ່ມີເອກະລາດເປັນຂອງຕົນເອງ, ໂດຍມີອຳນາດສູງສຸດແມ່ນປະທານຂອງອົງການສະພານັກຮຽນ, ຄະນະກໍາມະການຂອງອົງການກາງ, ໂດຍປົກຄອງເມືອງຈາກ ຫໍເສັ່ງຕ້ຳ (Sanctum Tower) ທີ່ເຂົ້າເຖິງການລົງທະບຽນຂອງນັກຮຽນທຸກຄົນ. ກ່ອນເຫດການໃນເກມ, ປະທານໄດ້ເອີ້ນຕົວລະຄອນຂອງຜູ້ຫຼິ້ນ, ນາຍຄູທີ່ເອີ້ນວ່າ ເຊັນເຊ (ນາຍຄູໃນພາສາຍີ່ປຸ່ນ), ໃຫ້ໄປເປັນທີ່ປຶກສາຂອງ ຊາເລ້ (Schale), ເຊິ່ງເປັນອົງການພິເສດທີ່ຖືກສ້າງຕັ້ງຂຶ້ນໂດຍປະທານເອງ. ຫຼັງຈາກນັ້ນ, ການສູນຫາຍຂອງລາວ, ເຮັດໃຫ້ເກີດການເຮັດອາດສະຍາກຳ ແລະ ການໃຊ້ກຳລັງທາງທະຫານທົ່ວເມືອງ.

ໂຄງເລື່ອງ
ເລື່ອງເລີ່ມຂຶ້ນດ້ວຍ ເຊັນເຊ, ຕົວລະຄອນຂອງຜູ້ຫຼິ້ນ, ກຳລັງສົນທະນາກັບປະທານສະພານັກຮຽນ. ລາວບອກ ເຊັນເຊ ວ່າລາວເປັນພຽງຜູ້ດຽວທີ່ສາມາດຊ່ວຍ ຄິໂວທ່ອດ ໄດ້, ເມືອງແຫ່ງການສຶກສາ, ຈາກໄພພິບັດທີ່ບໍ່ຮູ້ຈັກໃນປັດຈຸບັນ. ຫຼັງ​ຈາກ​ໜ້າ​ຈໍ​ກາຍ​ເປັນ​ສີ​ດຳ, ຮອງ​ປະ​ທານ​ສະ​ພາ​ນັກ​ຮຽນ, ລິນ, ປຸກ ເຊັນເຊ. ລິນ ແຈ້ງ ເຊັນເຊ ວ່າລາວໄດ້ຖືກເອີ້ນໂດຍປະທານສະພານັກຮຽນໃຫ້ໄປຊ່ວຍເຫຼືອນັກຮຽນໃນ ຄິໂວທ່ອດ. ແຕ່ປະທານ​ສະພາ​ນັກ​ຮຽນ​ຫາຍ​ສາບ​ສູນ​ໄປ​ເກືອບ​ຈະທັນ​ທີ​ຫຼັງ​ຈາກ​ເຊັນເຊ ມາເຖິງ. ໃນລະຫວ່າງການສອບຖາມ, ເຊັນເຊ ແລະ ລິນ ຖືກຂັດຈັງຫວະໂດຍນັກຮຽນຈໍານວນຫນຶ່ງ, ຫນຶ່ງໃນນັ້ນແມ່ນ ຢູກະ ຈາກໂຮງຮຽນວິທະຍາສາດ ມີເລນຽມ. ຫຼັງ​ຈາກ​ການ​ໂຕ້​ຕອບ​​, ຜູ້ຫຼິ້ນ​ສາມາດ​​ເຂົ້າ​ເຖິງເກມໄດ້​ຢ່າງ​ເຕັມ​​ ​ແລະ ​ໄດ້​ຮັບ​ອະ​ນຸ​ຍາດ​ໃນການ​ສໍາ​ຫຼວດ​ເລື່ອງ​ລາວພາຍໃນ ຄິໂວທ່ອດ​.

ເນື້ອເລື່ອງຫຼັກຖືກແບ່ງອອກເປັນຫຼາຍສ່ວນ (ເອີ້ນວ່າ ອົງ) ເຊິ່ງຈະເນັ້ນໃສ່ສະເພາະເລື່ອງລາວຂອງໂຮງຮຽນໃດໜຶ່ງ, ເຊິ່ງແຕ່ລະອົງຍັງແບ່ງອອກເປັນບົດ. ຈົນເຖິງປັດຈຸບັນ, ມີສີ່ອົງ(ຫ້າອົງສະເພາະທີ່ຍີ່ປຸ່ນ) ແລະ ອົງ "ສຸດທ້າຍ" (ບໍ່ແມ່ນອົງສຸດທ້າຍຂອງເລື່ອງລາວທັງໝົດຂອງເກມ) ທີ່ເຊື່ອມແຕ່ລະອົງເຂົ້າກັນ.

ອົງທີ1 : ຄະນະກຳມະການແຜນງານອະບິດອສ 
ເຊັນເຊໄດ້ຮັບຄຳຮ້ອງຈາກໂອຄູໂຊລະ ອາຍາເນະຈາກຄະນະກຳນະການແຜນງານແຫ່ງໂຮງຮຽນມັດທະຍົມອະບິດອສ ໃຫ້ຊ່ວຍເຫຼືອພວກເຂົາໃນການຂັບໄລ່ນັກເລງທີ່ມາຄຸກຄາມພວກເຂົາ. ລະຫວ່າງທີ່ເຊັນເຊຊ່ວຍເຫຼືອເຫຼົ່ານັກຮຽນສາວຂອງອະບິດອສ, ພວກເຂົາຈະຕ້ອງພົບກັບເລື່ອງຕ່າງໆທີ່ເຂົ້າມາກໍ່ກວນເລື້ອຍໆ ແລະ ຄວາມລັບຂອງໂຮງຮຽນ - ແລະ ເລື່ອງລາວຂອງນັກຮຽນ - ໃນອະດີດກໍຄ່ອຍໆຖືກເປີດເຜີຍຢ່າງຊ້າໆ. ເຊັນເຊຈະສາມາດຊ່ວຍໂຮງຮຽນ ແລະ ເຫຼົ່ານັກຮຽນຂອງລາວໄດ້ຫຼືບໍ່?

ອົງນີ້ມີທັງໝົດ2ບົດ ເຊິ່ງລວມມີ40ຕອນ.

ອົງທີ2 : ລຳບຸບຜາຈັກກົນ 
"ໂອ້! ຮີໂຣເອີຍ! ຊ່ວຍກອບກູ້ໂລກແດ່!" ເຊັນເຊໄດ້ມີຄວາມສົນໃຈຕໍ່ຄຳ(ຂໍ)ຮ້ອງອັນສິ້ນຫວັງຂອງສະໂມສອນພັດທະນາເກມແຫ່ງໂຮງຮຽນຄະນິດສາດ-ວິທະຍາສາດມີເລນ່ຽມ, ທີ່ກຳລັງປະເຊີນໜ້າກັບໄພຄຸກຄາມທີ່ຈະຕ້ອງຖືກຍຸບ. ໃນການກ້າວໄປທາງໜ້າຂອງເຫຼົ່ານັກຮຽນສາວ ເພື່ອປົກປ້ອງສະໂມສອນຂອງພວກເຂົາ, ພວກເຂົາໄດ້ຟ່າຟັນດັນຈຽນອັນໂຮດຮ້າຍລຳບາກທຸກຍາກ ແລະ ປະທະກັບສັດຕູທີ່ຊົ່ວຮ້າຍ; ທັງໝົດນັ້ນກໍເພື່ອສ້າງເກມທີ່ສຸດຍອດທີ່ສຸດ!

ອົງນີ້ມີທັງໝົດ2ບົດ ເຊິ່ງລວມມີ45ຕອນ.

ອົງທີ3 : ສົນທິສັນຍາເອເດັນ 
ເຊັນເຊໄດ້ຮັບຄຳຮ້ອງໃຫ້ໄປສອນນັກຮຽນກຸ່ມໜຶ່ງທີ່ເສັງຕົກທີ່ໂຮງຮຽນສາມັນທຣີນີຕີ້. ອ້າ~ ໃນທີ່ສຸດ,​ ເຊັນເຊກໍຈະໄດ້ເປັນນາຍຄູທຳມະດາທີ່ຕ້ອງໄດ້ສອນໜັງສືແລ້ວ!... ຫຼື ເປັນຄືແນວນັ້ນຊື່ໆ?. ໃນຂະນະທີ່ຄວາມສົງໃສຄ່ອຍໆກໍ່ຕົວຂຶ້ນ, ເຊັນເຊ ແລະ ເຫຼົ່ານັກຮຽນຂອງ ສະໂມສອນອັດສະວິນບັນເທົາທຸກ ກໍພົບວ່າພວກເຂົາໄດ້ຢູ່ເທິງທາງແຍກຂອງຄວາມກຽດຊັງ-ຄຽດແຄ້ນ ແລະ ແນວຄິດທີ່ທັບທົມປະສົມກັນມາດົນນານຫຼາຍສະຕະວັດ. "ສົນທິສັນຍາເອເດັນ" ມັນແມ່ນຫຍັງ?, ມັນຈະສົ່ງຜົນຕໍ່ເຊັນເຊ ແລະ ເຫຼົ່ານັກຮຽນແນວໃດ? ເຊັນເຊຈະສາມາດທ້າທາຍໂຊກຊະຕາຂອງເອເດັນ- ສວງສະຫວັນທີ່ມະນຸດຖືກຂັບໄລ່- ແລະ ນຳມາເຊິ່ງຕອນຈົບທີ່ມີຄວາມສຸກໄດ້ຫຼືບໍ່?

ອົງນີ້ມີທັງໝົດ4ບົດ ເຊິ່ງລວມມີ89ຕອນ.

ອົງທີ4 : ກະຕ່າຍແຫ່ງຄາລບານັອກ 
SRT ໄດ້ປິດຕົວແລ້ວ, ແຕ່ເບິ່ງຈາກລັກສະນະຂອງນັກຮຽນ, ພວກເຂົາບໍ່ຖືກໃຈຢ່າງແຮງ! ເມື່ອເຊັນເຊໄດ້ເຂົ້າມາຍຸ່ງກ່ຽວກັບເລື່ອງນີ້, ໜ່ວຍກະຕ່າຍ ກໍໄດ້ອອກເຄື່ອນໄຫວຈາກເງົາມືດ. ເສດສ່ວນໜຶ່ງຂອງ ສະຖາບັນພິເສດSRT, ໂຮງຮຽນຕຳຫຼວດວາລຄີລີ້ ແລະ ອົງການສະພານັກຮຽນທົ່ວໄປ ໄດ້ປະທະກັນ ເມື່ອຄວາມຫວັງ ແລະ ແຮງຈູງໃຈຂອງພວກເຂົາຖືກເປີດເຜຍ. ເຊັນເຊຈະຜ່ານຊ່ວງເວລານີ້ໄປໄດ້ແນວໃດ, ແລະ ຈະມີແສງສະຫວ່າງທີ່ນຳໄປສູ່ທາງອອກສຳລັບ ໜ່ວຍກະຕ່າຍຫຼືບໍ່?

ອົງນີ້ມີທັງໝົດ2ບົດ ເຊິ່ງລວມມີ44ຕອນ.

ອົງສຸດທ້າຍ : ສະຖານທີ່ໆປະຕິຫານທັງໝົດເລີ່ມຂຶ້ນ 
ເມື່ອ"ເລື່ອງລາວ"ມາເຖິງຈຸດສິ້ນສຸດ, ໄພພິບັດຕ່າງໆກໍມາເຖິງຄິໂວທ່ອດ; ພະຍາຍາມທີ່ຈະບິດເບືອນໂຊກຊະຕາ ແລະ ຄວາມເປັນຈິງ. ດ້ວຍມີຄິໂວທ່ອດທັງເມືອງເປັນເດີມພັນ, ເຊັນເຊຈຶ່ງຕ້ອງຮວບຮວມນັກຮຽນໃນເມືອງ ເພື່ອຕໍ່ສູ້ ແລະ ກອບກູ້ປະຕິຫານຂອງຊີວິດປະຈຳວັນອັນມີຄວາມສຸກກັບຄືນມາ.

ອົງນີ້ມີທັງໝົດ4ບົດ ເຊິ່ງລວມມີ62ຕອນ.

ນອກນີ້ແລ້ວຍັງມີກິດຈະກຳຕ່າງໆທີ່ສ່ວນຫຼາຍກໍເປັນສ່ວນໜຶ່ງຂອງເນື້ອເລື່ອງ.

ການພັດທະນາ 
ໂຢສະຕາ ປະກາດເກມມືຖື ແລະຈັດ ທົດສອບເບຕະ ສໍາລັບ Android ໃນເດືອນກໍລະກົດ ປີ2020.  ໃນ​ເບື້ອງ​ຕົ້ນ​ມີ​ກໍາ​ນົດ​ທີ່​ຈະ​ປ່ອຍ​ອອກ​ມາ​ໃນ​ປີ 2020​, ແຕ່​ໄດ້​ຖືກ​ເລື່ອນໄປ​ເປັນທີ4 ເດືອນ​ກຸມ​ພາ 2021​.   

ເວີຊັນທົ່ວໂລກໄດ້ປະກາດເປີດຕົວໃນເດືອນສິງຫາປີ2021, ໂດຍມີຜູ້ລົງທະບຽນລ່ວງໜ້າທະລຸໜຶ່ງລ້ານຄົນກ່ອນວາງຈຳໜ່າຍ. ເວີຊັນດັ່ງກ່າວ, ເຊິ່ງລວມມີພາສາອັງກິດ, ເກົາຫຼີ, ຈີນດັ້ງເດີມ ແລະ ໄທ, ໄດ້ເຜີຍແຜ່ເມື່ອເດືອນພະຈິກທີ8ໃນປີດຽວກັນໂດຍ ເນັກຊອນ.

ໃນເດືອນພະຈິກທີ11, ປີ2022, ເນັກຊອນໄດ້ອັບເດດເຣດຕິ່່ງຂອງເກມເວີຊັນທົ່ວໂລກຈາກ"ໄວຮຸ່ນ"ເປັນ"ຜູ້ໃຫຍ່",ແລະ ເຜີຍແຜ່ເວີຊັນ"ໄວຮຸ່ນ"ແຍກຕ່າງຫາກ, ເຊິ່ງເປັນຜົນສືບເນື່ອງມາຈາກປັນຫາການໃຫ້ເຣດຕິ່ງໃນເກົາຫຼີ. ໂດຍໃນເວີຊັນ"ໄວຮຸ່ນ"ໄດ້ມີການດັດແປງເນື້ອຫາບາງສ່ວນຈາກເກມດັ້ງເດີມ.

ເກມເວີຊັນພາສາຈີນສຳລັບຈີນແຜ່ນດິນໃຫຍ່ ໄດ້ເປີດຕົວໃນເດືອນມີນາປີ2023, ໂດຍມີການດັດແປງເພື່ອໃຫ້ຊອດຄ່ອງກັບກົດໝາຍຈີນກ່ຽວກັບການວາງຈຳໜ່າຍ ແລະ ຫິ້ນເກມພາຍໃນປະເທດ. ຕໍ່ມາ ເວັບໄຊ້ເກມໄດ້ເປີດໃຫ້ບໍລິການພ້ອມກັນກັບຕົວຢ່າງແຮກໃນເດືອນມີນາທີ31, ປີ2023 ໂດຍເປີດໃຫ້ລົົງທະບຽນລ່ວງໜ້າໃນມື້ດຽວກັນ. ຈາກນັ້ນໄດ້ມີການຈັດໂຄດເບຕ້າລະຫວ່າງເດືອນມິຖຸນາ - ເດືອນກໍລະກົດ, ແລະ ໃນເດືອນສິງຫາທີ3, ປີ2023, ຕົວເກມໄດ້ເປີດຕົວຢ່າງເປັນທາງການໃນຈີນ, ເຜີຍແຜ່ໂດຍ ໂຢສະຕາ.

ການແປງເປັນເປັນອະນິເມະ 
ອະນິເມະໂທລະທັດທີ່ແປງມາຈາກເກມໃນຊື່ ບລູ ອາໄຄ້ ເດິ ອະມິເມຊັ້ນ ໄດ້ຖືກປະກາດໃນວັນທີ 22 ເດືອນມັງກອນ ປີ2023.  ເລື່ອງຜະລິດໂດຍ Yostar Pictures ແລະ CANDYBOX ແລະ ກໍາກັບໂດຍ ໄດໂກະ ຢາມາງິຊິ, ໂດຍມີ ຮິໂລມິສຶ ຮາກິວາລະ ເປັນຜູ້ອອກແບບຕົວລະຄອນ.

ຜົນຕອບຮັບ

ລາຍໄດ້ 
ລາຍໄດ້ລວມຕັ້ງແຕ່ເປີດຕົວຈົນເຖິງປີ2023 ທະລຸູ 240ລ້ານໂດລາສະຫະລັດຈາກທຸກເວີີຊັນ, ເຊິ່ງຖືກວ່າເປັນລາຍໄດ້ທີ່ມະຫາສານສຳລັບເກມກາຊາໃໝ່. ໂດຍລາຍໄດ້ສ່ວນຫຼາຍແມ່ນມາຈາກເວີຊັນຍີ່ປຸ່ນ. ໃນເດືອນສິງຫາຂອງປີດຽວກັນ, ຕົວເກມເຮັດລາຍໄດ້ໄດ້19ລ້ານໂດລາສະຫະລັດ ສຳລັບເວີຊັນຍີ່ປຸ່ນ, ແລະ 4ລ້ານໂດລາສະຫະລັດ ສຳລັບເວີຊັນທົ່ວໂລກ.

ຈາກຂໍ້ມູນຂອງເນັກຊອນ, ບລູ ອາໄຄ້ ເປັນເກມທີ່ເຮັດລາຍໄດ້ຫຼາຍທີ່ສຸດໃນລາຍງານທາງການເງີນປະຈຳໄຕມາດ, ໂດຍເປັນໜຶ່ງໃນເກມທີ່ເຮັດລາຍໄດ້ໄດ້ໂດດເດັ່ນທີ່ສຸດໃນຍີ່ປຸ່ນໃນລາຍງານທາງການເງີນປະຈຳໄຕມາດທີສອງຂອງປີ2023.

ການກຳກັບຄວບຄຸບ

ການເຊັນເຊີ້ເນື້ອຫາເວີຊັນສາກົນ 
ເວີຊັນສາກົນ ຫຼື ທົ່ວໂລກ ໄດ້ຮັບການວິພາກວິຈານຢ່າງໜັກໜ່ວງໃນເລື່ອງການເຊັນເຊີ້ເນື້ອຫາບາງສ່ວນເມື່ອນຳມາປຽບທຽບກັບເວີຊັນຍີ່ປຸ່ນ, ເຖິງແມ່ນວ່າທາງ ເນັກຊອນຈະສັນຍາວ່າຈະເກັບເນື້ອຫາດັ້ງເດີມເອົາໄວ້ກໍຕາມ. ກາບຟິກຂອງເກມບາງສ່ວນມີການປ່ຽນແປງ ຫຼື ສູມເຂົ້າ, ແລະ ບົດສົນທະນາບາງຕອນທີ່ຕົ້ນສະບັບ(ຍີ່ປຸ່ນ)ມີເນື້ອຫາສຸ່ມສ່ຽງ ກໍມີການແປງໃຫ້ເບົາລົງ ຫຼັງຈາກການແປ. ສິ່ງນີ້ນຳໄປສູ່ການຖິ້ມ ລະເບີດລີວິວໂດຍຜູ້ຫິ້ນທັງໃນ Google Play ແລະ App Store. ຈັ່ງໃດກໍຕາມ, ມີການກ່າວກັນວ່າເວີຊັນເກົາຫຼີບໍ່ໄດ້ຮັບຜົນຈາກການປ່ຽນແປງເຫຼົ່ານີ້, ທັງທີ່ເວີຊັນເກົາຫຼີເອງກໍລວມຢູ່ໃນເວີຊັນສາກົນເຊັ່ນກັນ.

ດ້ວຍເຫດນີ້, ຫົວໜ້າຝ່າຍຜູ້ພັດທະນາ ຄິມຢ່ອງຮາ ຈຶ່ງຕອບກັບໂດຍກ່າວວ່າ ພວກເຂົາຈຳເປັນຕ້ອງປະຕິບັດຕາມ "ຂໍ້ກຳນົດພາຍນອກ" ເພື່ອໃຫ້ສາມາດວາງຈຳໜ່າຍເກມຂອງພວກເຂົາ ໃນພູມມິພາອື່ນໆ ແລະ ຂໍໂທດເຫຼົ່າຜູ້ຫິ້ນສຳລັບການທີ່ບໍ່ສາມາດຮັກສາສັນຍາຂອງພວກເຂົາໄດ້.

ການເຊັນເຊີ້ຖີກຍົກເລິກໃນເດືອນພະຈິກປີ2022, ເນັກຊອນໄດ້ເປີດຕົວເວີຊັນ "ເຣດ-ທີ້(ໄວຮຸ່ນ)" ສຳລັບເວີຊັນສາກົນແຍກຕ່າງຫາກ (ໝາຍເປັນ ບລູ ອາໄຄ້(15+) ໃນ Google Play ແລະ ບລູ ອາໄຄ້(12+) ໃນ App Store) ນອກນີ້ຍັງຍົກລະດັບເຣດຕິ່ງຂອງເວີຊັນຕົ້ນສະບັບເປັນ 17+(ຫຼື 18+ ໃນເກົາຫຼີ), ສາເຫດຫຼັກມາຈາກການທີ່ ຄະນະກຳມະການຈັດເຣດຕິ່ງແຫ່ງ ສ.ເກົາຫຼີ ໄດ້ເພີ່ມເຣດຕິ່ງຂອງເວີຊັນຕົ້ນສະບັບ.

ຂໍ້ຂັດແຍ່ງກັບຄະນະກຳມະການຈັດເຣດຕິ່ງແຫ່ງ ສ.ເກົາຫຼີ 
ໃນເດືອນຕຸລາ, ຄະນະກຳມະການຈັດເຣດຕິ່ງ ແລະ ອຳນວຍການເກມແຫ່ງສາທາລະນະລັດເກົາຫຼີ ໄດ້ເຂົ້າມາແກ້ໄຂເຣດຕິ່ງຂອງເກມບລູ ອາໄຄ້ ຈາກ 15+ ເປັນ 18+ ໂດຍບໍ່ໄດ້ມີການແຈ້ງລາຍລະອຽດໃດໆທັງສິ້ນ, ເຊິ່ງເຮັດໃຫ້ຕົວເກມອາດຈະພົບກັບປັນຫາທາງກົດໝາຍ, ເນື່ອງຈາກກົດໝາຍຄວບຄຸບເກມຂອງເກົາຫຼີໃຕ້. ສິ່ງນີ້ເຮັດໃຫ້ເຫົ່າຜູ້ຫິ້ນ ແລະ ແຟນເກມຈຳນວນຫຼາຍໃຈຮ້າຍ ພ້ອມຍື່ນຄຳຮ້ອງໂດຍມີຄົນລົງນາມຫຼາຍເຖິງ5000ຄົນ. ເກມກາຊາອີກເກມໜຶ່ງ, ເຟດ/ແກນອໍເດີ

ກໍປະສົບກັບປັນຫາດຽວກັນ.

ການເຄື່ອນໄຫວນີ້ໄດ້ຮັບຄວາມສົນໃຈຈາກໜຶ່ງໃນສະມາຊິກສະມັດຊາແຫ່ງຊາດ, ລີຊັງຮອນ ຈາກພັກປະຊາທິປະໄຕແຫ່ງເກົາຫຼີ ເຊິ່ງຍັງເປັນສະມາຊິກຂອງກະຊວງກິລາ ແລະ ວັດທະນະທຳ, ລາວໄດ້ນຳເລື່ອງນີ້ເຂົ້າສູ່ສະພາ. ປະທານສະພາ ໄດ້ມີມະຕິໃຫ້ຈັດການກວດສອບຄະນະກຳມະການ. ຜົນການກວດສອບໄດ້ຮັບການເປີດເຜຍໃນເດືອນກໍລະກົດປີ2023, ພົບວ່າ ຄ.ຣ.ອ.ກ (ຄະນະກຳມະການຈັດເຣດຕິ່ງ ແລະ ອຳນວຍການເກມ) ໃຊ້ເງີນທືນຂອງລະບົບທີ່ເອີ້ນວ່າ "ລະບົບການຈັດເຣດຕິ່ງເກມໂດຍຕົນເອງ"ໃນທາງທີ່ຜິດ ເພື່ອຂຸດ ບິດຄອຍ ໃນຂະນະທີີ່ຕົວລະບົບບໍ່ເຄີຍໃຊ້ຈິງເລີຍ. ທາງສະພາ ໄດ້ສັ່ງລະງົບກິດຈະກຳຂອງຄະນະກຳມະການຊົ່ວຄາວ ແລະ ຟື້ນຟູຄວາມເສຍຫາຍ. ປະທານ ຄ.ຣ.ອ.ກ ຍອມຮັບຜິດທັງໝົດ, ນຳໄປສູ່ການໄລ່ສະມາຊິກເກົ່າອອກ ແລະ ປ່ຽນເປັນສະມາຊິກຊຸດໃໝ່ ແລະ ປະຕິຍາດວ່າຈະປະຕິຮູບຄະນະກຳມະການ.

ເຖິງເລື່ອງຈະຈົບລົງໂດຍທາງຕົວເກມຊະນະ, ແຕ່ເຣດຕິ່ງຂອງບລູ ອາໄຄ້ກໍຍັງຄົງບໍ່ໄດ້ຮັບການແປງກັບຈົນເຖິງຕອນນີ້, ຈັ່ງໃດກໍຕາມ, ເນັກຊອນ ໄດ້ເປີດຕົວເວີຊັນ 15+ ແຍກຕ່າງຫາກ ເພື່ອຮອງຮັບກັບການປ່ຽນແປງເນື້ອຫາເພີ່ມເຕີມໃນເດືອນຕຸລາປີ2022 ໂດຍຍັງຄົງເນື້ອຫາດັ້ງເດີມເອົາໄວ້. ການປ່ຽນແປງນີ້ຍັງສົ່ງຜົນຕໍ່ເວີຊັນສາກົນເຊັ່ນກັນ ໂດຍໄດ້ມີການຍົກເລີກການເຊັນເຊີ້ດັ້ງເດີມ ແລະ ເປີດຕົວເວີຊັນ ເຣດ-ທີ້(ສຳລັບໄວຮຸ່ນ).

ອ້າງອີງ

ລິ້ງພາຍນອກ 

 
  (ຍີ່ປຸ່ນ)
 ບລູ ອາໄຄ້ ທີ່ Facebook
 
 ບລູ ອາໄຄ້  ທີ່ YouTube
ເກມ